
Puškini tn 42 ja selle lähiala detailplaneeringu 
vastuvõtmine ja avaliku väljapaneku korraldamine 

1. Asjaolud ja menetluse käik

Detailplaneeringu algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning planeering algatati Narva Linnavolikogu 17.03.2005 otsusega nr 37/52. Algatamise otsust muudeti 26.03.2009 otsusega nr 35. Puškini tn 42 ja selle lähiala detailplaneeringu ala suurendati 03.11.2011 otsusega nr 136 seoses vajadusega kaasata planeeringusse maaüksus aadressil A. Juhhanovi tn 5 ehitusõiguse ja maakasutuse sihtotstarbe määramiseks. 
Planeeringuala hõlmab Narva linnas Sutthoffi linnaosas krunte A. Puškini tn 42, A. Puškini tn 34, A. Puškini tn 36, A. Puškini tn 38, A. Puškini tn 40, A. Puškini tn 44, Rakvere tn 53, A. Juhhanovi tn 38, A. Juhhanovi tn 5. Planeeringualasse on kaasatud ka osa A. Puškini tänava, A. Juhhanovi tänava, Tapamaja tänava ning Rakvere tänava maast. Planeeringualasse jääb ka reformimata riigimaa alasid. Puškini tn 42 ja selle lähiala planeeringuala suuruseks on ca 4,9 ha.

Detailplaneeringuga kavandatakse ühiskondlike ehitiste maa krundid lastekodu peremajade ehitamiseks ning kinnistule elamumaa krundid pereelamute ehitamiseks. Planeeritavatele kruntidele juurdepääsuks planeeritakse paralleelselt A. Juhhanovi tänavaga kaks uut tänavat. Pikendatakse kuni planeeringuala põhjapiirini Paju koolini viivat tänavat. Uutele tänavatele ning Juhhanovi tänava laiendusele kavandatakse 3 m laiused haljasribaga eraldatud kergliiklusteed. A. Puškini tänavale planeeritakse kahepoolne kõnnitee, Tapamaja tänava lõunapoolses osas – ühepoolne kõnnitee. A. Puškini ja Rakvere tn ristmikule kavandatakse pöörderajad. Parkimine on lahendatud kruntidel. Lastekodu peremajade ja pereelamute parkimisalade asukohad täpsustatakse ehitusprojektide koostamisel. Detailplaneeringuga määratakse ka tehnovõrkude asukohad.
Planeeringu lahenduses säilitatakse kõik normaalselt arenenud võradega puud, mis ei jää ehitatavate hoonete ega tänavate alla ning ei asu tehnovõrkude kaitsetsoonis. Planeeritavatele tänavatele on kavandatud haljasribad puuderidadega, istutatava tänavapuu kõrgus peab olema minimaalselt 4 m. Kõikidel äri-, elamu- ja ühiskondlike ehitiste maa kruntidel on kohustus rajada kõrg- ja madalhaljastust vähemalt 10-20% ulatuses krundi pindalast. Täiendavat uushaljastust võib istutada kruntide kogu ulatuses, va tehnovõrguliinidele lähemale kui 2 m.

Käesolev Puškini tn 42 ja selle lähiala detailplaneering on kehtivat Narva linna üldplaneeringut osaliselt muutev maakasutuse sihtotstarvete osas – väikeelamumaa muudetakse ärimaaks ning üldmaa krundid elamumaaks.
Planeering on kooskõlastatud lähteseisukohtades loetletud asutustega ja isikutega. 24.05.2012 teatas Ida-Viru Maavanem, et kooskõlas Planeerimisseaduse § 17 lg 3 p 2 ei pea vajalikuks Puškini tn 42 ja selle lähiala detailplaneeringule täiendavate kooskõlastuste määramist.
Detailplaneering näeb ette kinnistu A. Puškini tn 34 vähendamist 31 m² võrra A. Puškini ja Rakvere tänavate ristmiku pöörderaadiuse suurendamiseks. Kinnistu A. Puškini tn 34 omanik andis 29.02.2012 eelneva nõusoleku temale kuuluva maatükki võõrandamiseks poolte kokkuleppel.
25.05.2012 Narva Linnavalitsuse Arhitektuuri- ja Linnaplaneerimise Amet kooskõlastas Artes Terrae OÜ poolt koostatud Puškini tn 42 ja selle lähiala detailplaneeringu (töö nr 70DP05).
2. Õiguslikud alused
2.1. Planeerimisseaduse § 18 lõike 1 alusel kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus

Võtta vastu Puškini tn 42 ja selle lähiala detailplaneering pindalaga ca 4,9 ha, Artes Terrae OÜ töö nr 70DP05 (vastavalt lisatud detailplaneeringu põhijoonisele – Lisa 1) ja korraldada planeeringu avalik väljapanek. 
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov
Linnavolikogu esimees

